Ent kuigi relativistid püüavad ühiskonda veenda vastupidises, ei ole tõde sama, mis konsensus (ehk üksmeel või jagatud arvamus). Tahaks loota, et Eesti riiki ja rahvast ühendav enesemääratlus võiks toetuda siiski tõele, mitte konsensusele. Seda enam, et  konsensus kui selline on tänases kultuurilises ja poliitilises kontekstis, eriti poliitilise kogukonna kultuurilist kirevust, mastaapi ja infomüra rohkust arvestades muutunud illusiooniks, mis taandub enamasti jõupositsioonil olija arvamuseks ning mida viimane püüab erinevate manipuleerimise tehnikate ja tehnoloogia abil vaid näidata nn avaliku (ehk rahva ühise) arvamusena.